Lothar säilitas keisritiitli ja sai endale valitsemiseks Itaalia ning maariba Reini ja Rhône'i jõgede vahel kuni Põhjamereni ehk Kesk-Frangi riigi. Seega läks ka Karl Suure pealinn Aachen tema valdusse ning seal asuski ta resideerima. Itaalia andis ta valitseda oma vanimale pojale Ludwigile. 855. aastal, enne oma surma jagas ta riigi kolmeks: põhjapoolse osa (koos Aacheniga) sai ta keskmine poeg Lothar, keskmise ehk Burgundia noorim poeg Charles ja vanimale pojale jäi Itaalia ning lisaks sai too ka keisritiitli.